ai4bharat/Pralekha huggingface dataset:
جل شکتی وزارت
کلین گنگا فنڈ گنگا کی حفاظت اور بحالی میں اہم کردار ادا کررہا ہے
نئی دہلی، 08 اپریل/2021
سال 2014 میں اقتدار میں آنے کے بعد سے دریائے گنگا کا تحفظ اور اس کی بحالی وزیراعظم نریندرمودی کی ترجیح رہی ہے۔ سرکار کا پرچم بردار پروگرام نمامی گنگے کا بنیادی مقصد گنگا کو صاف ستھرا بنانا اور اس کی قدیم شان کو بحال کرنا ہے۔اس طرح کی طویل ندی کی بحالی نہ صرف زبردست چیلنج کا سامنا ہے بلکہ بڑی رقم کی ضرورت بھی ہے۔ حکومت نے پہلے ہی بجٹ کو چار گنا بڑھا دیا ہے لیکن اس کے باوجود
اتنے بڑے کام کے لئے اتنی رقم کافی نہیں ہوگی۔ لہذا ، حکومت نے کلین گنگا فنڈ تشکیل دیا جس میں ہر کوئی دریائے گنگا کی صفائی ستھرائی کے لئے فنڈز میں اپنا تعاون کرسکتا ہے۔
فائنانس، قومی مشن برائے کلین گنگا  کے ایگزیکٹیو ڈائریکٹر جناب روزی اگروال نے کہا کہ کلین گنگا فنڈ، گنگا کیلئے لوگوں کا جوش بڑھانے ،گنگا کے قریب لانے اور اپنی ملکیت کا احساس دلانے کے اقدام کے طور پر شروع کیا گیا ہے۔ یہ بڑی خوشی کی بات ہے کہ بڑی بڑی تنظیمیں اور عام لوگ بڑی تعداد میں گنگا فنڈ میں اپنا تعاون دینے کیلئے آگے آرہے ہیں۔
کچھ مستقل طور پر اور کچھ اپنی پنشن سے تعاون کررہے ہیں ، جس سے صاف اور صحتمند گنگا کے مقصد کے حصول کیلئے ہمارے عزم کو مضبوطی ملتی ہے۔
گنگا کے لئے حکومت کے عزم کا نتیجہ ہے کہ آج نہ صرف ملک بلکہ بیرون ملک سے بھی گنگا کے تحفظ کیلئے کلین گنگافنڈ میں تعاون مل رہا ہے۔ مارچ 2021 تک 453 کروڑ روپئے کلین گنگا فنڈ میں جمع ہوچکا ہے۔
جن سے بڑے منصوبے انجام دیئے جارہے ہیں۔ ان منصوبوں میں اتراکھنڈ ٹورزم ڈویلپمنٹ بورڈ کے ذریعہ کیدارناتھ کے قریب گوری کنڈ کی ترقی ، 5 نالیوں کا پانی سودھنا ، گھاٹوں اور شمشانوں کی تعمیر نو ، ہریدوار میں ہر کی پوڑی کمپلیکس کی تعمیر اور مختلف علاقوں میں جنگل بانی کا عمل شامل ہیں۔
2020-2021 میں تقریبا 14.18 کروڑز روپئے موصول ہوئے ہیں۔ ان میں سے پیٹرونیٹ ایل این جی لمیٹیڈ نے ڈیڑھ کروڑ روپئے کی امداد دی ہے۔ وہیں پاور گرڈ کارپوریشن نے بھی ایک کروڑ روپئے سے زیادہ کا تعاون کیا ہے جبکہ اے اے آئی کارگو لاجسٹکس نے 1.45 کروڑ روپئے کا تعاون کیا ہے۔ اس کے علاوہ سری دھرم استھل منجناتھیشور دھرموتھان ٹرسٹ ، کرناٹک نے 15 لاکھ کا تعاون کیا ہے۔ نمامے گنگے اور کلین گنگا فنڈ اس تعاون کیلئے دلی تشکر کا اظہار کرتی ہے او رامید کرتی ہے کہ وہ مستقبل میں بھی اسی طرح کا مسلسل تعاون کرتے رہیں گے۔ یہ پہلی مرتبہ ہے جب ٹیمپل ٹرسٹ نے بھی کلین گنگا فنڈ کیلئے اپنا تعاون دیا ہے اور انہوں نے گنگا کی بحالی کے تعلق سے عوامی بیداری میں اضافے کیلئے اپنی حمایت کا بھی عہد کیا ہے۔ این ایم سی جی کے ڈائریکٹر جنرل جناب راجیو رانین مشرا نے کہا ہے کہ
یہ دنیا کے سب سے پیچیدہ منصوبوں میں سے ایک ہے جس پر عمل کیا جارہا ہے۔ اس منصوبے میں ملک کے تمام خطوں سے ہر شہری کی شرکت ضروری ہے۔ ہم تمام افراد دریائے گنگا کی صفائی ستھرائی کیلئے تعاون کرسکتے ہیں۔
کلین گنگا فنڈ میں اپنا تعاون دینے کیلئے کلین گنگا فنڈ کے اسٹیٹ بینک اکاؤنٹ  میں اپنی امداد دے سکتے ہیں۔ کلین گنگا فنڈ کیلئے دیا گیا ہر عطیہ دفعہ 80-جیکے تحت انکم ٹیکس سے مستثنی ہوگا۔
ش ح۔ ع ح۔ رض
3545U No.
08-04.2021
(Visitor Counter : 127
کیمیکلز اور فرٹیلائزر کی وزارت
محترمہ ایس اپرنا نے نئے مرکزی فارما سکریٹری کے طور پر عہدہ سنبھالا
گجرات کیڈر کی 1988 بیچ کی آئی اے ایس آفیسر محترمہ ایس اپرنا نے کیمیکلز اور کھادوں کی وزارت،حکومت ہند کے دواسازی کے محکمے کی سکریٹری کے طور پر اپنا عہدہ سنبھالا۔
محترمہ اپرنا کی تقرری ڈاکٹر پی ڈی واگھیلا کی جگہ ہوئی ہے جو پیرانہ سالی کے سبب 30 ستمبر 2020 کو سبکدوش ہوگئے۔ محترمہ ایس اپرنا کی تقرری 2017 میں عالمی بینک کے ایگزیکٹیو ڈائرکٹر کے عہدے پر ہوئی تھی۔ اس عہدے پر انہوں نے ہندوستان، بنگلہ دیش اور سری لنکا کی نمائندگی کی تھی۔ سال 2019 میں جب وہ واشنگٹن ڈی سی میں ڈپوٹیشن پر عالمی بینک میں ایگزیکٹیو ڈائرکٹر کے طور پر کام کررہی تھیں تب انہیں ایڈیشنل چیف سکریٹری  کے طور پر ترقی دی گئی تھی۔
انہوں نے گجرات کے اس وقت کے وزیراعلیٰ کی پرنسپل سکریٹری کے طور پر بھی اپنی خدمات انجام دیں۔
سال 1963 میں پیدا ہوئیں محترمہ ایس اپرنا نے خزانہ، منصوبہ بندی، شہری اور ہاؤسنگ ترقیات، ٹیکسٹائل وغیرہ سمیت مرکز اور مختلف ریاستی حکومتوں کے کئی محکموں میں اپنی خدمات انجام دیں ہیں۔
وزیراعظم کا دفتر
وزیر اعظم نے دہرادون کے طالب علم انوراگ رمولا کو، اتنی کم عمر میں اس طالب علم کی قومی مفادات سے مربوط موضوعات کی عمیق تفہیم سے متاثر ہوکر مراسلہ ارسال کیا
آئندہ برسوں میں ایک مضبوط اور خوشحال بھارت کی تعمیر میں نوجوان نسل کا تعاون ازحد اہم ثابت ہونے جا رہا ہے
نئی دہلی، 11 مارچ 2022:
وزیر اعظم نریندر مودی ملک کی نوجوان نسل خصوصاً طلبا کی حوصلہ افزائی کرتے رہتے ہیں۔ اس کے لیے وہ ان کے ساتھ وقفہ وقفہ سے مکالمات کا اہتمام کرتے ہیں۔ خواہ یہ من کی بات ہو، یا پریکشا پے چرچا ، یا ذاتی گفت و شنید، وزیر اعظم مودی نے ہمیشہ نوجوانوں کی تشویشات اور جستجو کو مدنظر رکھتے ہوئے مختلف ذرائع کے توسط سے ان کی حوصلہ افزائی کی ہے۔ اس کے ایک حصہ کے طور پر وزیر اعظم نے ایک مرتبہ پھر دہرادون سے تعلق رکھنے والے 11ویں درجہ کے طالب علم انوراگ رمولا کے آرٹ اور خیالات کی ستائش کرتے ہوئے انہیں جوابی مراسلہ ارسال کیا ہے۔
انوراگ کے خیالات و نظریات سے متاثر ہوکر وزیر اعظم نے انہیں ایک مراسلہ ارسال کیا، ’’آپ کی نظریاتی بالغ النظری مراسلے میں مستعمل الفاظ سے ظاہر ہوتی ہے اور بھارت کی آزادی کا امرت مہوتسو کے لیے آپ نے پینٹنگ کا جو موضوع منتخب کیا ہے، مجھے خوشی ہے کہ آپ کو اس نوخیزی کے زمانے سے ہی قومی مفادات سے متعلق موضوعات کی تفہیم کا شعور حاصل ہو گیا ہے اور آپ ایک ذمہ دار شہری کے طور پر ملک کی ترقی میں اپنے کردار سے واقف ہیں۔‘‘
ایک خود کفیل بھارت کی تعمیر میں تمام اہل وطن کے تعاون کی ستائش کرتے ہوئے وزیر اعظم نے مزید تحریر کیا ہے کہ ’’آزادی کے اس امرت کال میں، ملک اجتماعی قوت کے ساتھ سب کا پریاس کے اصول کے سہارے آگے بڑھ رہا ہے۔ آپ کی پیڑھی کا تعاون آئندہ برسوں میں ایک مضبوط اور خوشحال بھارت کی تعمیر میں اہم ثابت ہونے جا رہا ہے۔
انوراگ کے لیے ایک کامیاب مستقبل کی تمنا کرتے ہوئے وزیر اعظم مودی نے اس اعتماد کا اظہار کیا ہے کہ وہ خلاقیت کے ساتھ زندگی میں آگے بڑھتے رہیں گے اور اپنی اہلیت کے مطابق کامیابی حاصل کریں گے۔
یہ پینٹنگ نریندر مودی ایپ پر بھی اپ لوڈ کی گئی ہے اور narendramodi.in کا ویب سائٹ انوراگ کو ترغیب فراہم کر رہے ہیں۔
یہاں اس بات کا ذکر کیا جا سکتا ہے کہ انوراگ نے اس سے قبل وزیر اعظم کو اپنے خیالات سے آگاہ کرتے ہوئے ایک مراسلہ ارسال کیا تھا جس میں قومی مفادات سے متعلق معاملات کو اٹھایا گیا تھا۔ انوراگ نے اپنے مراسلے میں تحریر کیا تھا کہ وہ وزیر اعظم سے ترغیب حاصل کرتے ہیں کہ برعکس حالات میں بھی انسان کو اپنا تحمل نہیں کھونا چاہئے اپنے مقصد کے حصول کے لیے آگے بڑھنے کے لیے سخت محنت اور خلوص کے ساتھ کام کرنا چاہئے تاکہ ہر کسی کو اپنے ساتھ لے کر آگے بڑھا جا سکے۔
نوٹ: انوراگ رمولا کو آرٹ اور کلچر کے لیے 2021 کا وزیر اعظم کا نیشنل چلڈرنس ایوارڈ بھی دیا گیا ہے۔
وزارت آیوش
آیوش کے وزیر جناب سربانند سونووال راشٹریہ آیوروید ودیا پیٹھ کے جلسہ تقسیم اسناد کا افتتاح کریں گے
آیوش کی وزارت کے تحت کام کرنے والی ایک خود مختار تنظیم راشٹریہ آیوروید ودیا پیٹھ  اپنا 25 واں جلسہ تقسیم اسناد کا انعقاد کرے گی۔ آیوش کے مرکزی وزیر جناب سربانند سونووال 11 مارچ کو جلسہ تقسیم اسناد کا افتتاح کریں گے۔
ملک چونکہ آزادی کا امرت مہوتسو انڈیا@75 منا رہا ہے، اس لئے اس سال کے جلسہ تقسیم اسناد کا موضوع ہے ’’آیوروید آہار-سوستھ بھارت کا آدھار‘‘۔
11 اور 12 مارچ کو معقد کی جانے والی اس دو روزہ تقریب کے دوران 155 ایسے طلبا کو جنہوں نے حال ہی میں منعقدہ راشٹریہ آیوروید ودیا پیٹھ  کا سرٹیفکیٹ کورس کامیابی کے ساتھ مکمل کیا ہے۔ سی آر اے وی کا آئندہ سیشن روایتی طریقے سے شروع ہوگا جسے ششئے اپنین کہا جاتا ہے، جو کہ 12 مارچ کو کیا جائے گا۔ اگلے سیشن کے لیے تقریباً 225 طلبا داخلہ دیا جائے گا۔ ہر سال آر اے وی،سی آر اے وی پروگرام چلاتا ہے جس میں آموزش کے روایتی طریقے گرو-ششیہ پرمپرا پر عمل کیا جاتا ہے۔
سی آر اے وی کے ذریعہ آر اے وی اس نظام کو زندہ کرنے کی کوشش کررہا ہے جو کہ گرو کلوں کے خاتمے کے ساتھ آہستہ آہستہ ختم ہوگیا ہے۔ آیوش وزیر ڈاکٹر سبھاش راناڈے اور وید تاراچند شرما کو ملک کے اندر اور بیرونی ممالک میں آیوروید کے فروغ اورتشہیر کے لیے ان کی زندگی بھر کی شاندار خدمات کے لیے ’’لائف ٹائم اچیومنٹ ایوارڈ‘‘ سے نوازیں گے۔
سبھاش راناڈے ایک ممتاز ماہر تعلیم اور آیوروید کے میدان میں فزیشین ہیں۔ انہوں نے آیوروید اور یوگا پر 155 کتابیں لکھی ہیں۔ وید تاراچند شرما 1967 سے آیوروید کی خدمت کر رہے ہیں اور انہوں نے آیوروید کے مختلف اداروں میں کام کیا ہے اور انہیں کئی ایوارڈز سے نوازا گیا ہے۔ وہ ماہر نباض  ہیں اور انہوں نے بھی آیوروید پر تقریباً 21 کتابیں لکھی ہیں۔
ایف آر اے وی ایوارڈ ایسے ویدوں کو بھی دیا جائے گا جو آیوروید کی شان کو بحال کرنے کے لئے مسلسل کام کر رہے ہیں اور اپنی پیشہ ورانہ مہارت سے معاشرے کی خدمت کر رہے ہیں۔
آر اے وی حکومت ہند کی مالی مدد سے 1991 سے کام کر رہا ہے۔ آر اے وی کا مقصد آیوروید کے علم کو فروغ دینا، آیوروید سے متعلق علمی کاموں کا آغاز کرنا، تربیتی پروگراموں کا انعقاد بشمول اساتذہ کے تربیتی پروگرام، مسلسل طبی تعلیم، کمیونٹی ہیلتھ آفیسرز  کے تربیتی پروگرام اور دیگر سرگرمیاں۔
آر اے وی نے درویہ گنا، رس شاستر اور بھیشجیہ کلپنا، سمہیتا اور سدھانت، شلیہ، پنچ کرما اور کایا چکتسا میں پی ایچ ڈی کورسز شروع کرنے کے لیے انڈین انسٹی ٹیوٹ آف ٹکنالوجی  کے ساتھ تعاون بھی کیا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-2411
(Visitor Counter : 113
نائب صدر جمہوریہ ہند کا سکریٹریٹ
معاشرے کی اچھائی پر توجہ مرکوز کرنے والا ادب ہمیشہ زندہ رہتا ہے: نائب صدر
ادب ، ملک کی شان و عظمت کی عکاسی کرتا ہے: نائب صدر
ثقافت و روایات، ادب کی تخلیق میں اہم رول ادا کرتے ہیں: نائب صدر
تیلگو اور دیگر ہندوستانی زبانوں کا تحفظ ہماری ثقافت کے استحکام میں مدد کرے گا: نائب صدر
نائب صدر نے قلم کاروں سے بچوں کے ادب پر خاص توجہ مرکوز کرنے کی اپیل کی
وساکھا ساہتی نام کی ادبی تنظیم کی گولڈن جوبلی تقریبات میں شرکت
نائب صدر جناب ایم وینکیا نائیڈو نے آج یہاں کہا کہ معاشرے کی اچھائی پر توجہ مرکوز کرنے والا ادب ہمیشہ زندہ رہتا ہے اور یہی وجہ ہے کہ رامائن اور مہابھارت جیسی داستانیں آج بھی حوصلہ فراہم کر رہی ہیں۔
ادبی تنظیم، وساکھا ساہتی کی گولڈن جوبلی تقریبات میں بولتے ہوئے، انہوں نے کہا کہ ادب وہ گاڑی ہے جس کے ذریعے ملک کی شان و عظمت کی عکاسی ہوتی ہے۔ انہوں نے قلم کاروں، شعراء، دانشوروں اور صحافیوں سے اپیل کی کہ وہ اپنی تمام تحریروں اور تصانیف میں معاشرہ کی اچھائی کو ترجیح دیں۔
نائب صدر نے کہا کہ ملک کی ثقافت و روایات، ادب کی تخلیق میں اہم رول ادا کرتے ہیں۔ انہوں نے مزید کہا کہ اگر ہم اپنے لوک ادب کی حفاظت کرتے ہیں، تو ہم اپنی ثقافت کی بھی حفاظت کر پائیں گے۔
تیلگو زبان کی رنگا رنگی کا ذکر کرتے ہوئے انہوں نے کہا کہ ہمارے لباس، کھانے کی عادتیں، تہوار، رواج، پیشہ سمیت زندگی کے ہر گوشے کی عکاسی ادب میں ہوتی ہے۔
انہوں نے کہا کہ تیلگو اور دیگر ہندوستانی زبانوں کی حفاظت کرنے سے ہماری ثقافت کو مستحکم بنانے میں مدد ملے گی اور آئندہ نسلوں کو صحیح راستہ ہموار کرنے میں رہنمائی حاصل ہوگی۔
جناب نائیڈو نے اس بات پر خوشی کا اظہار کیا کہ آندھرا پردیش کے آٹھ ضلعوں کے 920 اسکولوں میں تیلگو رسم الخط کے ذریعے کویا زبان میں ابتدائی تعلیم فراہم کی جا رہی ہے۔ اس پہل کے لیے انہوں نے حکومت اور محکمہ تعلیم کے اہلکاروں کی تعریف کی۔ انہوں نے مشورہ دیا کہ دوسری زبانیں سیکھنے سے پہلے خود اپنی مادری زبان میں مہارت حاصل کرنا ضروری ہے۔ انہوں نے والدین سے اس سلسلے میں ضروری پہل کرنے کی اپیل کی۔
نائب صدر نے قلم کاروں سے اپیل کی کہ وہ بچوں کے ادب پر خاص توجہ دیں اور ایسے ادب کو مقبول بنانے کے نئے طریقے تلاش کریں۔ اس سلسلے میں انہوں نے مشہور و معروف قلم کار ملا پوڈی وینکٹ رمن اور چنتا دیکشی تھولو کے کارناموں کو یاد کیا۔
جناب نائیڈو نے تیلگو کی ادبی تصانیف کو مقبول بنانے میں کی جانے والی کوششوں کے لیے وساکھا ساہتی کی تعریف کی۔
اس موقع پر آندھرا پردیش کے وزیر سیاحت جناب ایم شری نواس، آندھرا یونیورسٹی کے وائس چانسلر جناب پرساد ریڈی، وساکھا ساہتی کے صدر پروفیسر کے ملیہ واسنی، سکریٹری جناب گنڈی کوٹا وشوناتھن اور دیگر حضرات موجود تھے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 188.47کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 17.54کروڑسے زیادہ غیر استعمال شدہ خوراکیں ابھی بھی دستیاب ہیں
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,88,47,90,495
|
|
دستیاب خوراک
|
|
17,54,52,896
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 188.47کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 17.54کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
کیمیکلز اور فرٹیلائزر کی وزارت
جینرک دواؤں کی تلاش اور ان کے اسٹور کا پتہ لگانے کے لئے موبائل ایپلی کیشن‘‘جن اوشدھی سُگم’’کی شروعات
جن اوشدھی سوویدھا سینیٹری نیپکن اب صرف ایک روپے میں مل سکے گا
نئی دہلی،27؍اگست2019؍کیمیائی اشیاء اور کیمیاوی کھاد کے محکمے کے مرکزی وزیر جناب ڈی وی سدا نند گوڑا نے ایک موبائل ایپلی کیشن ‘‘جن اوشدھی سُگم’’کی شروعات کی ہے اور یہ اعلان کیا ہے کہ ‘‘ جن اوشدھی سوویدھا آکسو-بایوڈیگریڈایبل سینیٹری نیپکن ’’اب ایک روپے فی نیپکن کے حساب سے دستیاب ہوگا۔جہاز رانی کے وزیر مملکت ، نیز کیمیاوی اشیاء اور کیمیاوی کھاد کے وزیر مملکت جناب منسکھ ایل منڈاویہ نے بھی آج یہاں دوپہر کے کھانے پر منعقدہ تقریب میں شرکت کی۔
جن اوشدھی سویدھا آکسو-بایوڈیگریڈایبل سینیٹری نیپکنس کے بارے میں اعلان کرتے ہوئے جناب گوڑا نے کہا کہ وزیر جناب نریندر مودی نے تقریباً ایک سال پہلے اس سلسلے میں جو یقین دہانی کرائی تھی اسے پورا کردیا گیا ہے۔انہوں نے کہا ‘‘ جن اوشدھی سُگم’’ کے ذریعے لوگ جن اوشدھی جینرک دواؤں اور ان کے اسٹوروں کے بارے میں صرف ایک انگلی ہلا کر پتہ لگا سکیں گے۔
کیمیاوی اشیاء اور کیمیاوی کھاد کے وزیر مملکت جناب منسکھ ایل منڈاویہ نے بتایا کہ معلوم ہوا ہے کہ تقریباً 28 ملین لڑکیاں اچھے معیار کے سینیٹری نیپکن پیڈز مناسب قیمت پر دستیاب نہ ہونے کی وجہ سے تعلیم کو خیر باد کہہ دیتی ہے۔انہوں نے کہا کہ دوا سازی کے محکمے نے سبھی بھارتیوں کو پورے ملک میں پی ایم بی جے پی کیندروں کے بڑھتے ہوئے نیٹ ورک کے ذریعے سستی صحت خدمات فراہم کرنے کا تہیہ کررکھا ہے۔انہوں نے کہا کہ اس سے غریب لوگوں کا دواؤں پر آنے والا خرچ پہلے ہی کافی کم ہو چکا ہے۔
حکومت نے 4جون 2018ء کو ماحولیات کے عالمی دن کے موقع پر‘‘جن اوشدھی سوویدھا آکسو-بایوڈیگریڈایبل سینیٹری نیپکن’’ ڈھائی روپے فی پیڈ کے حساب سے فراہم کرنے کی شروعات کی تھی۔31جولائی 2019ء تک پردھان منتری بھارتیہ جن اوشدھی کیندروں کے ذریعے اس طرح کے 1.30کروڑ سے زیادہ پیڈ فروخت کئے جاچکے تھے۔
ان سینیٹری پیڈوں کو بھارت کی خواتین کے لئے سستے اور قابل رسائی بنانے کی خاطر حکومت نے اب یہ فیصلہ کیا ہے کہ یہ پیڈ ایک روپے فی پیڈ کے حساب سے دستیاب کرائے جائیں گے جس کا وعدہ وزیر اعظم نے ‘لوک سبھا انتخابات 2019ء’سے پہلے کیا تھا۔
یہ بھارتی خواتین کے اس طبقے کے لئے صحت کی ضمانت کو یقینی بنانے کا ایک اہم قدم ہے، جو مارکیٹ میں سستے سینیٹری پیڈ فراہم نہ ہونے کی وجہ سے ماہواری کے اپنے زمانے میں اب بھی مضر صحت پیڈ استعمال کرتے ہیں۔اس سے ملک کی پسماندہ خواتین کے لئے ‘سووستھ اور سوویدھا ’ کو یقینی بنایا جاسکے گا۔دوا سازی کے محکمے کی طرف سے اس اقدام سے سب کے لئے وزیر اعظم کے ‘‘صحت کی سستی اور معیاری دیکھ بھال’’کے وژن کو پورا کرنے کو یقینی بنایا جاسکے گا۔اس سے وزیر اعظم کے ‘‘کلین انڈیا اینڈ گرین انڈیا’’کے خواب کو پورا کرنے میں بھی مدد ملے گی، کیونکہ یہ پیڈز آکسو-بایوڈیگریڈایبل اور ماحول دوست ہوتے ہیں۔جن اوشدھی سوویدھا پورے ملک کے 5500 سے زیادہ پی ایم بی جے پی کیندروں میں فروخت کے لئے دستیاب ہے۔
‘‘جن اوشدھی سُگم’’موبائل ایپلی کیشن میں کئی آسانی سے استعمال ہونے والے متبادل موجود ہوں گے۔ اس میں قریب کے جن اوشدھی کیندر کا پتہ لگایاجاسکے گا ، گوگل میپ کے ذریعے جن اوشدھی کیندر کا پتہ لگانے کے لئے سمت معلوم کی جاسکے گی اور جن اوشدھی جینرک دواؤں کو تلاش کیا جاسکے گا۔یہ موبائل ایپلی کیشن اینڈرائڈ اور آئی او ایس پلیٹ فارموں دونوں پر فراہم ہوگی۔ اسے استعمال کرنے والے گوگل پلے اسٹور اور ایپل اسٹور کے ذریعے مفت میں ڈاؤن لوڈ کرسکیں گے۔
وزیراعظم کا دفتر
محرومی سے مواقع کی طرف: وکست بھارت کی راہ پر گامزن
انتیودیہ کے اصول سے رہنمائی حاصل کرتے ہوئے، وزیر اعظم جناب نریندر مودی ہمیشہ غریب سیوا اور معاشرے کے غریب و پسماندہ طبقات کو بااختیار بنانے کے سخت حامی رہے ہیں۔ سماجی انضمام اور ترقی کا وزیر اعظم مودی کا ترقی پسندانہ وژن گزشتہ نو برسوں میں حکومت کی طرف سے شروع کی گئی تاریخی پالیسیوں اور پروگراموں کے پیچھے محرک رہا ہے۔
پی ایم او نے وزیر اعظم کی ویب سائٹ پر آرٹیکل کا لنک ٹویٹ کیا ہے۔
’’پسماندہ طبقات کو مساوی مواقع فراہم کرکے سماجی طور پر ایک شمولیاتی ملک کی تشکیل۔‘‘
وزارت دفاع
وزارت دفاع نے بھارتی فوج کے لیے 118 اہم جنگی ٹینک ارجن ایم کے -1 اے کی سپلائی کے لیے آرڈر دیا
‘آتم نربھر بھارت’ کو بڑا فروغ
اہم جھلکیاں:
ڈی آر ڈی او نے فائر پاور، نقل و حرکت اور بقا کو بڑھانے کے لیے ایم بی ٹی کی نئی شکل تیار کی۔
7،523 کروڑ روپے کا آرڈر۔
ایم کے-1 کے مقابلے میں
72 نئی خصوصیات اور زیادہ دیسی مواد۔
200 ہندوستانی وینڈروں کے لیے دفاعی پیداوار کے مواقع کھولنا اور 8،000 نوکریاں پیدا کرنا۔
وزارت دفاع نے 23 ستمبر 2021 کو بھارتی فوج کے لیے 118 اہم جنگی ٹینک  ارجن ایم کے -1 اے کی سپلائی کے لیے ہیوی وہیکلز فیکٹری ، اواڈی، چنئی کو آرڈر دیا ہے۔ 7523 کروڑ روپے کی مالیت کا یہ آرڈر دفاعی شعبے میں 'میک ان انڈیا' پہل کو مزید فروغ دے گا اور وزیر اعظم جناب نریندر مودی کے تصور کردہ 'آتم نربھر بھارت' کے حصول کی طرف یہ ایک بڑا قدم ہے۔ یاد رہے کہ وزیراعظم نے 14 فروری 2021 کو چنئی میں ایم بی ٹی ارجن ایم کے -1 اے چیف آف آرمی اسٹاف جنرل ایم ایم نروانے کے حوالے کیا تھا۔
جدید ترین MBT Mk-1A ارجن ٹینک کا ایک نیا روپ ہے جو کہ فائز پاور، نقل و حرکت اور زندہ رہنے کے لیے ڈیزائن کیا گیا ہے۔ 72 نئی خصوصیات اور Mk-1 مختلف قسم کے زیادہ مقامی مواد سے لیس ٹینک تمام علاقوں میں آسانی سے نقل و حرکت کو یقینی بنائے گا۔ اس کے علاوہ یہ دن اور رات کے دوران اچوک نشانہ لگانے کی صلاحیت رکھتا ہے۔ اسے دفاعی تحقیق وترقی کے ادارے  نے ڈیزائن کیا ہے اور ارجن ایم بی ٹی پر متعدد نئی چیزوں کو شامل کیا ہے۔ بھارتی فوج کے ساتھ سروس میں یہ ایک اہم جنگی ٹینک ہے۔
MK-1A درست اور اعلی فائر پاور، تمام خطوں کی نقل و حرکت اور ایک ناقابل تسخیر کثیر پرتوں کے تحفظ سے لیس ہے جو جدید ٹیکنالوجی سسٹم کی ایک صف کے ذریعہ فراہم کیا گیا ہے۔ یہ دن اور رات کے حالات کے دوران اور جامد اور متحرک دونوں طریقوں سے دشمن کا مقابلہ کرسکتا ہے۔ ان صلاحیتوں کی بنا پر یہ مقامی ایم بی ٹی پوری دنیا میں اپنی کلاس کے کسی بھی ہم عصر کے برابر ثابت ہوتا ہے۔ یہ ٹینک خاص طور پر ہندوستانی حالات کے لیے ترتیب دیا گیا ہے اور اسی لیے یہ مؤثر طریقے سے سرحدوں کی حفاظت کے لیے تعیناتی کے لیے موزوں ہے۔
HVF، اواڈی کو دیے گئے اس پروڈکشن آرڈر نے 200 سے زائد ہندوستانی دکانداروں بشمول MSMEs کے لیے دفاعی مینوفیکچرنگ کا ایک بڑا راستہ کھول دیا ہے، جس میں تقریبا 8،000 لوگوں کو روزگار کے مواقع فراہم کیے گئے ہیں۔ یہ ایک فلیگ شپ پروجیکٹ ہوگا جو جدید دفاعی ٹیکنالوجیز میں مقامی صلاحیتوں کو ظاہر کرے گا۔
ایم بی ٹی ارجن ایم کے -1 اے کو کمبیٹ وہیکلز ریسرچ اینڈ ڈویلپمنٹ اسٹیبلشمنٹ  نے ڈی آر ڈی او کی دیگر لیبارٹریوں کے ساتھ دو سالوں  میں ڈیزائن اور تیار کیا ہے۔ ترقیاتی سرگرمیاں جون 2010 سے شروع ہوئیں اور جون 2012 میں صارف ٹرائلز کے لیے ٹینک کو میدان میں اتارا گیا۔ صارف کی ضرورت سے MBT ارجن Mk-1A کو آزمانے کے لیے صرف دو سال لگے۔ 2012-2015 کے دوران 7000 کلومیٹر سے زیادہ کا احاطہ کرتے ہوئے  آٹوموٹیو اور مختلف گولہ بارود کی کافی فائرنگ پر مشتمل مختلف مراحل میں وسیع پیمانے پر آزمائشی تشخیص کی گئی۔
قبائیلی امور کی وزارت
لمبو اور تمانگ برادریوں کے لئے ریزرویشن
نئی دلّی، 15 جولائی/ قبائلی امور کی وزیر مملکت محترمہ رینوکا سنگھ نے گزشتہ روز لوک سبھا میں ایک تحریری جواب میں مطلع کیا کہ سکم قانون ساز اسمبلی میں لمبو اور تمانگ برادریوں کے لئے سیٹوں کے ریزرویشن کی ایک تجویز حکومت ہند کے زیر غور ہے۔ حکومت ہند کے آئین کے آرٹیکل 371 ایف  اور آرٹیکل 332 کے تحت سکم کی قانون ساز اسمبلیوں میں سیٹوں کے ریزرویشن کا معاملہ آئین ہند کے تحت زیر غور ہے۔
۔۔۔۔۔۔
U.3139
(Visitor Counter : 67
وزیراعظم کا دفتر
وزیر اعظم نے ایشیا کپ 2022 میں پاکستان کے خلاف جیت حاصل کرنے پر بھارتی کرکٹ ٹیم کو مبارکباد دی ہے
وزیر اعظم جناب نریندر مودی نے ایشیا کپ 2022 میں پاکستان کے خلاف میچ میں جیت حاصل کرنے پر بھارتی کرکٹ ٹیم کو مبارکباد دی ہے۔
وزیر اعظم نے ٹوئیٹ کیا:
’’ٹیم انڈیا نے آج کے #ایشا کپ 2022 کے میچ میں شاندار آل راؤنڈ کارکردگی کا مظاہرہ کیا۔ ٹیم نے بہترین صلاحیت اور حوصلہ کا مظاہرہ کیا۔اس شاندار جیت پر انہیں مبارکباد‘‘
وزارت دفاع
کرٹن ریزر: یارڈ 12705 کو شامل کیا جانا کمیشننگ 
بحریہ کے ڈاکیارڈ، ممبئی میں مورموگاؤ، ایک P15B اسٹیلتھ گائیڈڈ میزائل ڈسٹرائر، کو 18 دسمبر 2022 کو عزت مآب وزیر دفاع جناب راج ناتھ سنگھ کی موجودگی میں بھارتی بحریہ میں شامل کیا جائے گا۔ چار 'وشاکھاپٹنم' کلاس ڈسٹرائرز میں سے دوسرے کو بحریہ میں شامل کیا جائیگا جسے ہندوستانی بحریہ کے اندرون ملک تنظیم، وار شپ ڈیزائن بیورو کے ذریعہ مقامی طور پر ڈیزائن تیار کیا گیا ہے اور اسے مزاگون ڈاک شپ بلڈرز لمیٹڈ، ممبئی نے تعمیر کیا ہے۔
اس شاندار جہاز کی لمبائی 163 میٹر، چوڑائی 17 میٹر ہے جس کی نقل مکانی 7400 ٹن ہے اور اسے بجا طور پر بھارت میں تعمیر کیے جانے والے سب سے طاقتور جنگی جہازوں میں سے ایک قرار دیا جا سکتا ہے۔ مذکورہ جہاز کو ایک مشترکہ گیس اور گیس  ترتیب میں چار طاقتور گیس ٹربائنز کے ذریعے چلایا جاتا ہے، جس کی 30 بحری میل سے زیادہ رفتار حاصل کرنے کی صلاحیت ہے۔اس جہاز نے اسٹیلتھ خصوصیات میں اضافہ کیا ہے جس کے نتیجے میں رڈار کراس سیکشن  میں کمی واقع ہوئی ہے۔
مورموگاؤ جدید ترین 'اسٹیٹ آف دی آرٹ' ہتھیاروں اور سینسروں سے بھرا ہوا ہے جیسے سطح سے سطح تک مار کرنے والے میزائل اور سطح سے فضا میں مار کرنے والے میزائل جہاز میں جدید نگرانی رڈار نصب ہے جو جہاز کے گولہ باری ہتھیاروں کے نظام کو ہدف سے متعلق اعدادوشمار فراہم کرتا ہے۔ جہاز کی آبدوشکن جنگی صلاحیتیں مقامی طور پر تیار کردہ راکٹ لانچرز، ٹورپیڈو لانچرز اور اے ایس ڈبلیو ہیلی کاپٹروں کے ذریعے فراہم کی گئی ہیں۔ مذکورہ جہاز جوہری، حیاتیاتی اور کیمیائی  جنگی حالات میں لڑنے کے لیے پوری طرح سے آراستہ ہے۔
اس جہاز کی ایک منفرد خصوصیت پیداوار میں شامل تقریباً 75فیصد کی اعلیٰ سطح کی نئی ٹیکنالوجی کی مقامی سطح پر ترقی کاری ہے، جو ہمارے قومی مقصد ’آتم نربھر بھارت‘ کو واضح کرتی ہے۔ مورموگاؤ میں جہاز کے کچھ بڑے مقامی سازوسامان/سسٹم میں سطح سے سطح تک اور سطح سے فضا تک مار کرنے والے میزائل، ٹورپیڈو ٹیوبز اور لانچرز، آبدو شکن راکٹ لانچرز ، سپر ریپڈ گن ماؤنٹ جیسی خصوصیات شامل ہیں۔ اس کے علاوہ اس میں کامبیٹ مینجمنٹ سسٹم، انٹیگریٹڈ پلیٹ فارم مینجمنٹ سسٹم، آٹومیٹڈ پاور مینجمنٹ سسٹم ،مڑنے والے ہینگر دروازے، ہیلو ٹراورسنگ سسٹم، کلوز ان ویپن سسٹم اور بو ماؤنٹڈ سونار بھی شامل ہیں۔ بڑے او ای ایم ایس کے ساتھ ساتھ چھوٹے ایم ایس ایمیز جیسے بی ای ایل، ایل اینڈ ٹی، گودریج، میرین الیکٹریکل برہموس،ٹیکنیکو، کنیکو،جیٹ اینڈ جیٹ، سشما میرین، ٹیکنو پروسیس وغیرہ نے طاقتور مورمو گاؤں تیار کرنے میں اپنا رول ادا کیا۔
مقامی بنانے اور خود کفالت پر واضح توجہ کے مرکوز کئے جانے کے ساتھ زیر تعمیر 44 بحری جہازوں اور آبدوزوں میں سے 42 بھارتی شپ یارڈز میں تیار کئے جارہے ہیں، اس طرح ’آتم نر بھر بھارت‘ کی سمت ہماری کوششوں کو مزید بڑھایا جا رہا ہے۔ اس کے علاوہ، 55 بحری جہازوں اور آبدوزوں کے لیے اے او این دیا گیا ہے جنھیں تمام بھارتی شپ یارڈز میں تعمیر کیا جائیگا۔
مغربی ساحل پر واقع تاریخی بندرگاہی شہر گوا کے نام سے مشہور مورموگاؤ نے اتفاق سے 19 دسمبر 2021 کو اپنا پہلا سمندری سفر اس وقت شروع کیاتھا ، جب گوا نے پرتگالی حکمرانی سے آزادی کے 60 سال مکمل ہونے کا جشن منایاتھا۔ 18 دسمبر 2022 کو گوا کی آزادی کے دن کے موقع پر اسے اب بھارتی بحریہ میں شامل کئے جانے سے بھارتی بحریہ کی نقل و حرکت، رسائی اور اس کے کردار نیز کاموں کی تکمیل کی سمت مزید لچک پیدا ہوگی ۔
بھارت کا مسابقتی کمیشن
سی سی آئی نے سی اے باسک انویسٹمنٹ کے ذریعہ یس بینک لمیٹڈ کی حصہ داری کے حصول کی منظوری دی
ہندوستان کے مسابقتی کمیشن  نے مسابقتی ایکٹ 2002 کے سیکشن 31 کے تحت سی اے باسک انویسٹمنٹ  کے ذریعہ یس بینک لمیٹیڈ کے حصص کے حصول کو منظوری دے دی ہے۔
مجوزہ کمبی نیشن حصول سے متعلق ہے، جو ایکویٹی شیئرز اور رائٹس پیپرز کی خریداری کے ذریعے ہدف کے کل ادا شدہ شیئر کیپٹل کے دس فیصد تک اور ووٹ دینے کے حقوق حصول کرے گا۔
حصول کنندہ ایک نو تشکیل شدہ اسپیشل پرپوس کمپنی ہے اور مکمل طور پر سی اے مارنس انویسٹمنٹ  کی ملکیت میں ہے، جسے بالآخر کارلائل گروپ انک کے اتحادیوں کے ذریعہ منظم فنڈز کے ذریعے کنٹرول کیا جاتا ہے۔ حصول کنندہ ایک انویسٹمنٹ اکائی اور ہندوستان میں یہ کوئی کاروبار نہیں کرتی ہے۔
کارلائل گروپ انک ، ایک عالمی سرمایہ کاری کمپنی، جو 3 سرمایہ کاری کے شعبوں میں عالمی سطح پر سرمایہ کاری کرنے والے فنڈز کا بندوبست کرتی ہے:  عالمی نجی ایکویٹی ؛  عالمی قرض ؛ اور  گلوبل انویسٹمنٹ سلوشنز ۔
ٹارگیٹ ایک بینکنگ کمپنی ہے، جو ریٹیل، مائیکرو، چھوٹے اور درمیانے درجے کی صنعتوں کے ساتھ ساتھ کارپوریٹ گاہکوں کے لئے بینکنگ اور مالیاتی خدمات کی ایک وسیع رینج پیش کرتی ہے۔ ٹارگیٹ ایک مکمل ملکیت والی ذیلی کمپنی ہے، جس کا نام یس سیکیورٹیز  لمیٹڈ  ہے۔ ٹارگیٹ ایک عوامی طور پر منصوبہ بندی کرنے والی کمپنی ہے، جو نیشنل اسٹاک ایکسچینج آف انڈیا لمیٹڈ اور بی ایس ای لمیٹڈ میں درج ہے۔ ٹارگیٹ کو کمپنی ایکٹ 1956 کے تحت 21 نومبر 2003 کو ایک لمیٹڈ کمپنی کے طور پر شامل کیا گیا تھا۔ ٹارگیٹ اور وائی ایس آئی ایل دونوں کے پاس زمرہ 1 مرچنٹ بینکنگ لائسنس ہے، تاہم، سرمایہ کاری بینکنگ، مرچنٹ بینکنگ اور بروکریج کاروبار بنیادی طور پروائی ایس آئی ایل کے ذریعے چلائے جاتے ہیں۔
وائی ایس آئی ایل پوری طرح سے کیپٹل مارکیٹ انٹرمیڈیری ہے جوخردہ، زیادہ مجموعی مالیت والے افراد ، کارپوریٹ اور ادارہ جاتی گاہکوں کے لئے بروکنگ ، فنڈ مینجمنٹ، انویسٹمنٹ بینکنگ ، مرچنٹ بینکنگ، ریسرچ اور مارکیٹنگ اکویٹی سیلز اور ٹریڈنگ سمیت مصنوعات اور خدمات کی ایک وسیع رینج پیش کرتی ہے۔
سی سی آئی کا تفصیلی آرڈر جلد جاری کیا جائے گا۔